Amy Adams by die EE British Acadamy Film-toekennings.
Amy Adams is benoem vir haar hoofrol as Sydney Prosser in American Hustle.
Sy is beslis ’n gunsteling vir dié groot toekenning, want sy het al verskeie toekennings daarvoor gewen.
Amy is reeds 4 keer vir ’n Oscar benoem vir Beste Ondersteunende Aktrise vir haar rolle in Junebug, Doubt, The Fighter en The Master.
Amy se styl
Amy hou van die outydse Hollywood-styl. Sy kies graag rokke wat tot op die vloer hang. En met haar aarbei-blonde hare lyk sy goed in byna al die kleure.
Ons dink sy gaan ’n glansryke aandrok kies. Dié rok gaan anders wees as wat sy by die vorige toekeningsgeleenthede soos die Golden Globes gedra het. Sy onlangs baie rokke met ’n lae halslyn gedra, ons glo haar Oscar-rok se halslyn gaan anders wees.
Ons kies vir haar hierdie seegroen rok van Zac Posen of die rooi Oscar de la Renta-uitrusting - albei was op die loopplank tydens die New Yorkse Modeweek.
Zac Posen FOTO: Instagram
Oscar de la Renta FOTO: Instagram
Amy se rokkeuse die afgelope paar maande:
Sally Hawkins in die film, Blue Jasmine
FOTO: Sony Pictures Classics / Jessica Miglio
Sally Hawkins is lank reeds ’n gesogte aktrise, maar is bekend vir haar rolle in kunsfilms.
Sy is benoem vir haar ondersteunende rol in Woody Allen se Blue Jasmine waarin Cate Blanchett die hoofrol vertolk (en ook vir ’n Oscar benoem is).
Sally se styl
Sally dra graag haute couture-uitrustings, maar volg nie die trends nie. Sy kies interessante ontwerpe.
Haar styl is baie vergelykbaar met haar medespeler Cate Blanchett s'n, omdat hulle kanse waag en nie veilig speel nie.
Ons het vir Sally twee uiteenlopende rokke gekies: een van Wes Gordon van New York en een van die Londense mode-ontwerpers Mother of Pearl.
Die lang, gedrapeerde rok van Wes Gordon sal ’n verrassende keuse vir Sally wees, wat nie gewoonlik lang rokke kies nie, maar dalk net vir dié groot geleentheid een sal dra om glansryk te wees.
Die rok van Mother of Pearl is ’n ware weerspieëling van Sally se styl. Die lengte van die rok is ook baie modieus en sal haar kort lengte vlei.
Wes Gordan FOTO: Instagram
Mother of Pearl FOTO: Instagram
Amy en Sally se Suid-Afrikaanse eweknieë
Ons dink Anel Alexander is SA se Amy Adams - albei se ligte vel en rooierige hare maak hulle unieke skoonhede. Én albei vertolk hul rolle met ’n eerlike aanslag.
Sally se keuse van uitdagende karakters en die manier hoe sy haarself in ’n rol inleef, herinner ons aan SA se Franci Swanepoel.